ПРИЛОЖЕНИЕ I

Технически критерии за проверка с цел определяне на условията, при които дадена икономическа дейност се квалифицира като допринасяща съществено за смекчаването на изменението на климата, и с цел определяне дали тази икономическа дейност не нанася значителни вреди на някоя от другите екологични цели

СЪДЪРЖАНИЕ

1. Горско стопанство 16

1.1. Залесяване 16

1.2. Рехабилитация и възстановяване на горите, в т.ч. повторно залесяване и естествено възобновяване на горите след извънредно явление 21

1.3. Стопанисване на горите 27

1.4. Природозащитно горско стопанство 32

2. Дейности по опазване на околната среда и възстановяване 37

2.1. Възстановяване на влажни зони 37

3. Преработваща промишленост (производство) 40

3.1. Производство на технологични изделия за енергия от възобновяеми източници 40

3.2. Производство на оборудване за производство и използване на водород 41

3.3. Производство на нисковъглеродни технологични изделия за транспорта 42

3.4. Производство на акумулаторни батерии 45

3.5. Производство на оборудване за енергийна ефективност за сгради 46

3.6. Производство на други нисковъглеродни технологични изделия 48

3.7. Производство на цимент 49

3.8. Производство на алуминий 50

3.9. Производство на чугун и стомана 51

3.10. Производство на водород 53

3.11. Производство на технически въглерод 54

3.12. Производство на калцинирана сода 55

3.13. Производство на хлор 56

3.14. Производство на основни органични химични вещества 57

3.15. Производство на амоняк 59

3.16. Производство на азотна киселина 60

3.17. Производство на полимери (пластмаси) в първична форма 61

4. Енергетика 62

4.1. Производство на електроенергия чрез технология за слънчева фотоволтаична енергия 62

4.2. Производство на електроенергия чрез технология за концентриране на слънчева енергия (КСЕ) 63

4.3. Производство на електроенергия от вятърна енергия 63

4.4. Производство на електроенергия чрез технологии за океанска енергия 64

4.5. Производство на електроенергия от водна енергия 65

4.6. Производство на електроенергия от геотермална енергия 68

4.7. Производство на електроенергия от възобновяеми неизкопаеми газообразни и течни горива 69

4.8. Производство на електроенергия от биоенергия 70

4.9. Пренос и разпределение на електроенергия 72

4.10. Съхранение на електроенергия 75

4.11. Съхранение на топлинна енергия 76

4.12. Съхранение на водород 77

4.13. Производство на биогаз и биогорива за използване в транспорта, както и на течни горива от биомаса 77

4.14. Преносни и разпределителни мрежи за газове от възобновяеми и нисковъглеродни източници 79

4.15. Разпределение на енергия от районна отоплителна/охладителна система 79

4.16. Монтаж и експлоатация на електрически термопомпи 80

4.17. Комбинирано производство на енергия за отопление/охлаждане и електроенергия от слънчева енергия 81

4.18. Комбинирано производство на енергия за отопление/охлаждане и електроенергия от геотермална енергия 82

4.19. Комбинирано производство на енергия за отопление/охлаждане и електроенергия от възобновяеми неизкопаеми газообразни и течни горива 83

4.20. Комбинирано производство на енергия за отопление/охлаждане и електроенергия от биоенергия 84

4.21. Производство на енергия за отопление/охлаждане чрез технология за слънчево термално отопление 85

4.22. Производство на енергия за отопление/охлаждане от геотермална енергия 86

4.23. Производство на енергия за отопление/охлаждане от възобновяеми неизкопаеми газообразни и течни горива 87

4.24. Производство на енергия за отопление/охлаждане от биоенергия 88

4.25. Производство на енергия за отопление/охлаждане от отпадна топлина 89

5. Доставяне на води (водоснабдяване), канализационни услуги, управление на отпадъците и възстановяване 90

5.1. Изграждане, разширяване и експлоатация на системи за събиране, пречистване и доставяне на води 90

5.2. Подновяване на системи за събиране, пречистване и доставяне на води 91

5.3. Изграждане, разширяване и експлоатация на системи за събиране и пречистване на отпадъчни води 92

5.4. Подновяване на системи за събиране и пречистване на отпадъчни води 93

5.5. Събиране и превоз на неопасни отпадъци на фракции, разделени при източника 95

5.6. Анаеробно разграждане на утайка от пречистване на отпадъчни води 95

5.7. Анаеробно разграждане на биологични отпадъци 96

5.8. Компостиране на биологични отпадъци 97

5.9. Оползотворяване на материали от неопасни отпадъци 98

5.10. Улавяне и оползотворяване на сметищен газ 99

5.11. Транспортиране на CO 2 100

5.12. Трайно съхранение на CO 2 в подземни геоложки формации 100

6. Транспорт 101

6.1. Междуселищен пътнически железопътен транспорт 101

6.2. Товарен железопътен транспорт 102

6.3. Градски и крайградски транспорт, пътнически автомобилен транспорт 103

6.4. Използване на средства за лична мобилност, велосипедна логистика 104

6.5. Транспорт с мотоциклети, леки пътнически автомобили и леки търговски превозни средства 105

6.6. Услуги за товарен автомобилен транспорт 107

6.7. Пътнически транспорт по вътрешни водни пътища 108

6.8. Товарен транспорт по вътрешни водни пътища 109

6.9. Модернизиране на плавателни съдове за пътнически и товарен транспорт по вътрешни водни пътища 110

6.10. Морски и крайбрежен товарен воден транспорт, плавателни съдове за пристанищни дейности и спомагателни дейности 111

6.11. Морски и крайбрежен пътнически воден транспорт 114

6.12. Модернизиране на плавателни съдове за морски и крайбрежен товарен и пътнически воден транспорт 116

6.13. Инфраструктура за лична мобилност, велосипедна логистика 117

6.14. Инфраструктура за железопътен транспорт 119

6.15. Инфраструктура, спомагаща за развитието на нисковъглеродния автомобилен транспорт и обществен транспорт 120

6.16. Инфраструктура, спомагаща за развитието на нисковъглеродния воден транспорт 121

6.17. Нисковъглеродна летищна инфраструктура 123

7. Строителство и операции с недвижими имоти 124

7.1. Строителство на нови сгради 124

7.2. Ремонт (обновяване) на съществуващи сгради 126

7.3. Монтаж, поддръжка и ремонт на оборудване за енергийна ефективност 128

7.4. Монтаж, поддръжка и ремонт на станции за зареждане за електрически превозни средства в сгради (и на места за паркиране, свързани със сгради) 129

7.5. Монтаж, поддръжка и ремонт на инструменти и уреди за измерване, регулиране и контрол на енергийните характеристики на сгради 130

7.6. Монтаж, поддръжка и ремонт на технологични изделия за възобновяема енергия 131

7.7. Придобиване и притежаване на сгради 132

8. Създаване и разпространение на информация и творчески продукти; далекосъобщения 132

8.1. Обработка на данни, хостинг и подобни дейности 132

8.2. Основани на данни решения за намаляване на емисиите на парникови газове 134

9. Професионални дейности и научни изследвания 135

9.1. Научни изследвания, развойна дейност и нововъведения в тясна връзка с пазара 135

9.2. Научни изследвания, развойна дейност и нововъведения във връзка с прякото улавяне на CO 2 във въздуха 137

9.3. Професионални услуги, свързани с енергийните характеристики на сгради 138

Допълнение A: Общи критерии за НЗВ по отношение на адаптирането към изменението на климата 140

Допълнение Б: Общи критерии за НЗВ по отношение на устойчивото използване и опазването на водните и морските ресурси 142

Допълнение В: Общи критерии за НЗВ по отношение на предотвратяването и контрола на замърсяването във връзка с използването и наличието на химикали 143

Допълнение Г: Общи критерии за НЗВ по отношение на опазването и възстановяването на биологичното разнообразие и екосистемите 144

Допълнение Д: Технически изисквания за санитарната арматура и керамика 145

1. ГОРСКО СТОПАНСТВО

1.1. Залесяване

Описание на дейността

Създаване на гора чрез засаждане, целенасочено засяване или естествено възобновяване върху земя, която до този момент е била обект на различно земеползване или не се е използвала. Залесяването предполага преобразуване на земеползването (промяна на предназначението) от негорска площ в гора в съответствие с определението за залесяване на Организацията на ООН за прехрана и земеделие (ФАО) (1), според което „гора“ е земна площ, отговаряща на определението за гора, установено в националната нормативна уредба, а когато няма такова – на определението за гора на ФАО (2). Залесяването може да включва залесяване в миналото, доколкото то се извършва в промеждутъка от засаждането на дърветата до момента на признаване на земеползването като гора.

Икономическите дейности от тази категория може да се отнесат към код A2 по NACE — статистическата класификация на икономическите дейности, установена с Регламент (ЕО) № 1893/2006. Икономическите дейности от тази категория са ограничени до следните кодове по NACE II: 02.10 – възпроизводство на гори, 02.20 – дърводобив, 02.30– събиране на диворастящи и недървесни продукти, и 02.40 – спомагателни дейности в горското стопанство.

Технически критерии за проверка

Съществен принос за смекчаването на изменението на климата 1. План за залесяване и последващ план за стопанисване на гората или равностоен акт 1.1. За площта, на която се развива дейността, се прилага план за залесяване – със срок от най-малко пет години или с минималния срок, предписан в националната нормативна уредба – който е разработен преди началото на дейността и който се обновява редовно, до момента, в който площта вече отговаря на определението за гора, установено в националната нормативна уредба, а когато няма такова – на определението за гора на ФАО. Планът за залесяване съдържа всички елементи, изисквани съгласно националната нормативна уредба във връзка с оценката на въздействието на залесяването върху околната среда. 1.2 Предоставя се подробна информация – за предпочитане посредством плана за залесяване или, ако информацията липсва, посредством друг документ – по следните точки: а) описание на площта в съответствие със записа в поземления регистър; б) подготовка на обекта и неговите въздействия върху вече съществуващите въглеродни запаси, в това число почви и надземна биомаса, с цел опазване на земите (терените) с високи въглеродни запаси (3); в) целите на стопанисването, включително основните ограничения; г) общи стратегии и дейности с оглед постигане на целите на стопанисването, включително очаквани операции през целия горски цикъл; д) определяне на условията в горското местообитание, включително основни съществуващи и предвидени видове горски дървета, наред с тяхното разпространение (площ) и разпределение; е) сектори, пътища, право за преминаване и други условия за публичен достъп, физически елементи, включително водни пътища, територии под юридически и други ограничения; ж) мерки, внедрени с цел постигане и поддържане на добро състояние на горските екосистеми; з) отчитане на обществени въпроси (в т.ч. запазване на ландшафта, допитване до заинтересованите лица съгласно условията, предвидени в националната нормативна уредба); и) оценка на рисковете, свързани с горите, включително горски пожари, нашествия на вредители и възникване на огнища на болести, с цел предотвратяване, намаляване и контрол на рисковете, както и въвеждане на мерки за осигуряване на защита от остатъчните рискове и адаптиране към тях; й) оценка на въздействието върху продоволствената сигурност; к) всички критерии за ненанасяне на значителни вреди (НЗВ), относими към залесяването. 1.3. Когато площта се превърне в гора, след плана за залесяване започва прилагането на последващ план за стопанисване на гората или на равностоен акт, предвиден в националното законодателство, като ако в националното законодателство липсва определение за план за стопанисване на гората или за равностоен акт, се използва определението на ФАО за „горска площ с дългосрочен план за стопанисване на гората“ (4). Планът за стопанисване на гората или равностойният акт са за срок от 10 или повече години и постоянно се обновяват. 1.4 Предоставя се информация по следните точки, които още не са документирани в плана за стопанисване на гората или в равностойна система: а) цели на стопанисването, включително основни ограничения (5); б) общи стратегии и дейности с оглед постигане на целите на стопанисването, включително очаквани операции през целия горски цикъл; в) определяне на условията в горското местообитание, включително основни съществуващи и предвидени видове горски дървета, наред с тяхното разпространение и разпределение; г) определяне на площта в съответствие със записа в поземления регистър; д) сектори, пътища, право за преминаване и други условия за публичен достъп, физически елементи, включително водни пътища, територии под юридически и други ограничения; е) мерки, внедрени с цел поддържане на доброто състояние на горските екосистеми; ж) отчитане на обществени въпроси (в т.ч. запазване на ландшафта, допитване до заинтересованите лица съгласно условията, предвидени в националната нормативна уредба); з) оценка на рисковете, свързани с горите, включително горски пожари, нашествия на вредители и възникване на огнища на болести, с цел предотвратяване, намаляване и контрол на рисковете, както и въвеждане на мерки за осигуряване на защита от остатъчните рискове и адаптиране към тях; и) всички критерии за НЗВ, относими към стопанисването на гората. 1.5. Дейността се извършва при спазване на най-добрите практики за залесяване, определени в националното законодателство, или, ако в националното законодателство не са предвидени такива практики, дейността отговаря на един от следните критерии: а) при дейността се спазва Делегиран регламент (ЕС) № 807/2014 на Комисията (6); б) дейността се извършва при спазване на „Общоевропейските насоки за залесяване и повторно залесяване с особено внимание върху разпоредбите на Рамковата конвенция на ООН по изменение на климата“ (7); 1.6. При дейността не се влошава качеството на земя (терен) с високи въглеродни запаси (8). 1.7. Въведената система за стопанисване, свързана с дейността, отговаря на задължението за надлежна проверка и на изискванията за законност, определени в Регламент (ЕС) № 995/2010 на Европейския парламент и на Съвета (9). 1.8. В плана за залесяване и в последващия план за стопанисване на гората или в равностойния акт е предвидено наблюдение за обезпечаване на верността на информацията в него, по-специално що се отнася до данните за включената площ. 2. Анализ на климатичните ползи 2.1. За площите, които отговарят на изискванията на равнище горски район на снабдяване, за да се гарантира, че равнищата на въглеродните запаси и на въглеродните поглътители в гората се запазват или подобряват в дългосрочен план съгласно член 29, параграф 7, буква б) от Директива (ЕС) 2018/2001, дейността отговаря на следните критерии: а) анализът на климатичните ползи показва, че нетният баланс на емисиите и поглъщанията на парникови газове, генерирани чрез дейността за период от 30 години от започването на дейността, е по-нисък от базовото равнище, съответстващо на баланса на емисиите и поглъщанията на парникови газове за период от 30 години от започването на дейността, свързан с обичайните практики, които биха били осъществявани на съответната площ без тази дейност; б) дългосрочните климатични ползи се смятат за потвърдени, когато се докаже съответствие с член 29, параграф 7, буква б) от Директива (ЕС) 2018/2001. 2.2. За площите, които не отговарят на изискванията на равнище горски район на снабдяване, за да се гарантира, че равнищата на въглеродните запаси и на въглеродните поглътители в гората се запазват или подобряват в дългосрочен план съгласно член 29, параграф 7, буква б) от Директива (ЕС) 2018/2001, дейността отговаря на следните критерии: а) анализът на климатичните ползи показва, че нетният баланс на емисиите и поглъщанията на парникови газове, генерирани чрез дейността за период от 30 години от започването на дейността, е по-нисък от базовото равнище, съответстващо на баланса на емисиите и поглъщанията на парникови газове за период от 30 години от започването на дейността, свързан с обичайните практики, които биха били осъществявани на съответната площ без тази дейност; б) прогнозният дългосрочен среден нетен баланс на парниковите газове от дейността е по-нисък от дългосрочния среден баланс на парниковите газове, прогнозиран за базовото равнище по точка 2.2, като терминът „дългосрочен“ се отнася до по-дългия срок измежду следните два: 100 години или продължителността на един пълен горски цикъл. 2.3. Изчислението на климатичните ползи отговаря на всички долупосочени критерии: а) анализът съответства на изданието на Междуправителствения комитет по изменение на климата (МКИК) от 2019 г. „Усъвършенстване на насоките на МКИК от 2006 г. за националните инвентаризации на парниковите газове“ (10). Анализът на климатичните ползи се извършва въз основа на прозрачна, точна, последователна, пълна и съпоставима информация, обхваща всички въглеродни депа, засегнати от дейността, в т.ч. надземна биомаса, подземна биомаса, мъртва дървесина, паднала листна маса и клони и почва, разчита на най-консервативните допускания за изчисленията и включва уместни съображения относно рисковете от нетрайност и обрати в секвестирането на въглерод, риска от насищане и риска от изтичане. б) обичайните практики, в т.ч. дърводобивните практики, са едни от следните: i) практиките на стопанисване, документирани в последния вариант на плана за стопанисване на гората или в равностоен акт преди започването на дейността, ако има такъв; ii) най-скорошните обичайни практики преди започването на дейността; iii) практиките, съответстващи на система за стопанисване, с която се гарантира, че равнищата на въглеродните запаси и на въглеродните поглътители в горската площ се запазват или подобряват в дългосрочен план съгласно член 29, параграф 7, буква б) от Директива (ЕС) 2018/2001. в) степента на подробност на анализа е съразмерна със съответната площ и се използват стойности, специфични за съответната площ. г) емисиите и поглъщанията в резултат на природни смущения, като нашествия на вредители и болести, горски пожари, ветрове и щети от бури, които засягат площта и причиняват ниски резултати, не водят до неспазване на Регламент (ЕС) 2020/852, при условие че анализът на климатичните ползи съответства на изданието на МКИК от 2019 г. „Усъвършенстване на насоките на МКИК от 2006 г. за националните инвентаризации на парниковите газове“ относно емисиите и поглъщанията поради природни смущения. 2.4. От горските стопанства с площ под 13 хектара не се изисква да извършват анализ на климатичните ползи. 3. Гаранция за трайност 3.1. Съгласно националната нормативна уредба статутът на гора на площта, където се извършва дейността, се гарантира чрез една от следните мерки: а) площта се класифицира като трайна горска територия в съответствие с определението на ФАО (11); б) площта се класифицира като защитена територия; в) по отношение на площта се прилага законова или договорна гаранция, по силата на която тя ще остане гора. 3.2. Съгласно националната нормативна уредба изпълнителят на дейността поема задължение да запази целта за постигане на климатичните ползи, определени по реда на точка 2, при бъдещите обновявания на плана за залесяване и последващия план за стопанисване на гората или равностоен акт, отвъд финансираната дейност. Освен това изпълнителят на дейността поема задължение да компенсира всяко намаление на климатичните ползи, определени по реда на точка 2, с равностойни климатични ползи вследствие на извършването на дейност, съответстваща на една от горскостопанските дейности, определени в настоящия регламент. 4. Одит В срок от две години от започването на дейността и на всеки 10 години след това се проверява дали при дейността се спазват критериите за съществен принос за смекчаването на изменението на климата и критериите за НЗВ, като проверката се извършва от: а) съответните национални компетентни органи; или б) независимо външно сертифициращо лице, по искане на националните органи или на изпълнителя на дейността. С цел намаляване на разходите одитите може да се извършват заедно с одит за сертифициране в областта на горите (горска сертификация), одит за сертифициране в областта на климата или друг одит. Независимото външно сертифициращо лице не може да бъде в конфликт на интереси със собственика или с финансиращото лице и не може да участва в разработването или изпълнението на дейността. 5. Групова оценка Спазването на критериите за съществен принос за смекчаването на изменението на климата и критериите за НЗВ може да се проверява: а) на равнището на горския район на снабдяване (12) съгласно определението в член 2, точка 30 от Директива (ЕС) 2018/2001; б) на равнището на група стопанства, която е достатъчно еднородна за оценяването на риска във връзка с устойчивостта на горскостопанската дейност, при условие че всички стопанства в групата имат трайни отношения помежду си и участват в дейността, а групата им остава една и съща за всички следващи одити. Ненанасяне на значителни вреди (НЗВ) 2) Адаптиране към изменението на климата Дейността отговаря на критериите, установени в допълнение А към настоящото приложение. 3) Устойчиво използване и опазване на водните и морските ресурси Дейността отговаря на критериите, установени в допълнение Б към настоящото приложение. Подробната информация по точка 1.2., буква к) включва разпоредби за спазване на критериите, установени в допълнение Б към настоящото приложение. 4) Преход към кръгова икономика Не се прилага 5) Предотвратяване и контрол на замърсяването Употребата на пестициди се намалява и се предпочитат алтернативни подходи или техники, които може да включват нехимични алтернативи на пестицидите, съгласно Директива 2009/128/ЕО на Европейския парламент и на Съвета (13), с изключение на случаите, в които използването на пестициди е необходимо с цел контрол на нашествията на вредители и възникването на огнища на болести. При дейността се минимизира употребата на изкуствени торове и не се използва оборски тор. При дейността се спазва Регламент (ЕС) 2019/1009 на Европейския парламент и на Съвета (14) или националните правила за изкуствените торове или подобрителите на почвата за селскостопански цели. Предприемат се добре документирани и проверими мерки за избягване на употребата на активни вещества, посочени в част А от приложение I към Регламент (ЕС) 2019/1021 (15) на Европейския парламент и на Съвета (16), Ротердамската конвенция относно процедурата за предварително обосновано съгласие при международната търговия с определени опасни химични вещества и пестициди (17), Конвенцията Минамата относно живака (18), Монреалския протокол за веществата, които нарушават озоновия слой, (19) и на активни вещества, посочени под клас Ia („изключително опасни вещества“) или клас Ib („много опасни вещества“) в препоръчаната от Световната здравна организация (СЗО) класификация на пестицидите по степен на опасност (20). При дейността се спазва относимата национална нормативна уредба относно активните вещества. Замърсяването на водите и почвите се предотвратява и се предприемат мерки за почистване в случай на замърсяване. 6) Опазване и възстановяване на биологичното разнообразие и екосистемите На площи, определени за опазване от националните компетентни органи, или в защитени местообитания дейността е в съответствие с природозащитните цели за тези площи. Не се преобразуват местообитания, особено уязвими на загуба на биологично разнообразие или с висока природозащитна стойност, или площи, предназначени за възстановяване на такива местообитания в съответствие с националното законодателство. Подробната информация по точка 1.2., буква к) (План за залесяване) и точка 1.4, буква и) (План за стопанисване на гората или равностойна система) включва разпоредби за запазване и евентуално подобряване на биологичното разнообразие в съответствие с националните и местните разпоредби, в т.ч. следното: а) осигуряване на добър природозащитен статус на местообитанието и видовете, съхраняване на обичайните видове в местообитанието; б) изключване на употребата или пускането на инвазивни чужди видове; в) изключване на употребата на чужди видове, освен ако може да бъде доказано следното: i) използването на горския репродуктивен материал поражда благоприятни и подходящи условия в екосистемата (като например климат, критерии за почвите и растителна зона, издръжливост на горски пожари); ii) срещащите се понастоящем на мястото местни видове вече не са приспособени към прогнозните климатични, почвени и хидрологични условия; г) осигуряване на запазването и подобряването на физическото, химичното и биологичното качество на почвата; д) насърчаване на благоприятни за биологичното разнообразие практики, които подсилват естествените процеси в горите; е) изключване на преобразуването на екосистеми с голямо биологично разнообразие в екосистеми с по-малко биологично разнообразие; ж) осигуряване на разнообразието на съответните местообитания и видове, свързани с гората; з) осигуряване на разнообразието на структурата на дървостоя, както и запазване или подобряване на зрелия дървостой и мъртвата дървесина.

1.2. Рехабилитация и възстановяване на горите, в т.ч. повторно залесяване и естествено възобновяване на горите след извънредно явление

Описание на дейността

Рехабилитация и възстановяване на горите съгласно определението в националната нормативна уредба. Когато в националната нормативна уредба няма такова определение, рехабилитацията и възстановяването отговарят на определение, което е широко прието в рецензираната научна литература за конкретни държави, или на определение, съответстващо на понятието на ФАО за „възстановяване на горите“ (21), или на определение, съответстващо на едно от определенията за „екологично възстановяване“ (22), прилагано за горите, или „рехабилитация на горите“ (23) съгласно Конвенцията за биологичното разнообразие (24). Икономическите дейности от тази категория включват и горските дейности, съответстващи на определението на ФАО за термина „повторно залесяване“ (25) и за термина „естествено възобновяваща се гора“ (26) след извънредно явление, когато за „извънредно явление“ има определение в националната нормативна уредба, а когато в нея няма такова определение, съответства на определението на МКИК за „извънредно метеорологично явление“ (27); или след горски пожар, когато определение за „горски пожар“ има в националната нормативна уредба, а когато в нея няма такова определение – съгласно определението в Европейския речник по горските пожари (28).

Икономическите дейности от тази категория не предполагат промяна в земеползването и се извършват на земя с влошено качество, отговаряща на определението за гора, установено в националната нормативна уредба, а когато няма такова – на определението за гора на ФАО (29).

Икономическите дейности от тази категория може да се отнесат към код A2 по NACE — статистическата класификация на икономическите дейности, установена с Регламент (ЕО) № 1893/2006. Икономическите дейности от тази категория са ограничени до следните кодове по NACE II: 02.10 – възпроизводство на гори, 02.20 – дърводобив, 02.30– събиране на диворастящи и недървесни продукти, и 02.40 – спомагателни дейности в горското стопанство.

Технически критерии за проверка

Съществен принос за смекчаването на изменението на климата 1. План за стопанисване на гората или равностоен акт 1.1. Дейността се извършва на площ, за която се прилага план за стопанисване на гората или равностоен акт, предвиден в националното законодателство, като ако в националното законодателство липсва определение за план за стопанисване на гората или за равностоен акт, се използва определението на ФАО за термина „горска площ с дългосрочен план за стопанисване на гората“ (30). Планът за стопанисване на гората или равностойният акт са за срок от 10 или повече години и постоянно се обновяват. 1.2. Предоставя се информация по следните точки, които още не са документирани в плана за стопанисване на гората или в равностойна система: а) цели на стопанисването, включително основни ограничения (31); б) общи стратегии и дейности с оглед постигане на целите на стопанисването, включително очаквани операции през целия горски цикъл; в) определяне на условията в горското местообитание, включително основни съществуващи и предвидени видове горски дървета, наред с тяхното разпространение и разпределение; г) определяне на площта в съответствие със записа в поземления регистър; д) сектори, пътища, право за преминаване и други условия за публичен достъп, физически елементи, включително водни пътища, територии под юридически и други ограничения; е) мерки, внедрени с цел поддържане на доброто състояние на горските екосистеми; ж) отчитане на обществени въпроси (в т.ч. запазване на ландшафта, допитване до заинтересованите лица съгласно условията, предвидени в националната нормативна уредба); з) оценка на рисковете, свързани с горите, включително горски пожари, нашествия на вредители и възникване на огнища на болести, с цел предотвратяване, намаляване и контрол на рисковете, както и въвеждане на мерки за осигуряване на защита от остатъчните рискове и адаптиране към тях; и) всички критерии за НЗВ, относими към стопанисването на гората. 1.3. Устойчивостта на системите за стопанисване на гората, документирани в плана по точка 1.1, се осигурява чрез избиране на най-амбициозния измежду следните подходи: а) стопанисването на гората съответства на приложимото национално определение за устойчиво стопанисване на горите; б) стопанисването на гората съответства на определението на „Forest Europe“ (32) за устойчиво стопанисване на горите и е съобразено с Общоевропейските насоки на оперативно равнище за устойчивото стопанисване на горите (33); в) въведената система за стопанисване отговаря на критериите за устойчивост на горите, определени в член 29, параграф 6 от Директива (ЕС) 2018/2001, а от началната дата на прилагането му отговарят на изискванията на акта за изпълнение за оперативните насоки относно енергията от горскостопанска биомаса, приет съгласно член 29, параграф 8 от посочената директива. 1.4. При дейността не се влошава качеството на земя (терен) с високи въглеродни запаси (34). 1.5. Въведената система за стопанисване, свързана с дейността, отговаря на задължението за надлежна проверка и на изискванията за законност, определени в Регламент (ЕС) № 995/2010. 1.6. В плана за стопанисване на гората или в равностоен акт е предвидено наблюдение за обезпечаване на верността на информацията в него, по-специално що се отнася до данните, свързани с включените площи. 2. Анализ на климатичните ползи 2.1. За площите, които отговарят на изискванията на равнище горски район на снабдяване, за да се гарантира, че равнищата на въглеродните запаси и на въглеродните поглътители в гората се запазват или подобряват в дългосрочен план съгласно член 29, параграф 7, буква б) от Директива (ЕС) 2018/2001, дейността отговаря на следните критерии: а) анализът на климатичните ползи показва, че нетният баланс на емисиите и поглъщанията на парникови газове, генерирани чрез дейността за период от 30 години от започването на дейността, е по-нисък от базовото равнище, съответстващо на баланса на емисиите и поглъщанията на парникови газове за период от 30 години от започването на дейността, свързан с обичайните практики, които биха били осъществявани на съответната площ без тази дейност; б) дългосрочните климатични ползи се смятат за потвърдени, когато се докаже съответствие с член 29, параграф 7, буква б) от Директива (ЕС) 2018/2001. 2.2. За площите, които не отговарят на изискванията на равнище горски район на снабдяване, за да се гарантира, че равнищата на въглеродните запаси и на въглеродните поглътители в гората се запазват или подобряват в дългосрочен план съгласно член 29, параграф 7, буква б) от Директива (ЕС) 2018/2001, дейността отговаря на следните критерии: а) анализът на климатичните ползи показва, че нетният баланс на емисиите и поглъщанията на парникови газове, генерирани чрез дейността за период от 30 години от започването на дейността, е по-нисък от базовото равнище, съответстващо на баланса на емисиите и поглъщанията на парникови газове за период от 30 години от започването на дейността, свързан с обичайните практики, които биха били осъществявани на съответната площ без тази дейност; б) прогнозният дългосрочен среден нетен баланс на парниковите газове от дейността е по-нисък от дългосрочния среден баланс на парниковите газове, прогнозиран за базовото равнище по точка 2.2, като терминът „дългосрочен“ се отнася до по-дългия срок измежду следните два: 100 години или продължителността на един пълен горски цикъл. 2.3. Изчислението на климатичните ползи отговаря на всички долупосочени критерии: а) анализът съответства на изданието на Междуправителствения комитет по изменение на климата (МКИК) от 2019 г. „Усъвършенстване на насоките на МКИК от 2006 г. за националните инвентаризации на парниковите газове“ (35). Анализът на климатичните ползи се извършва въз основа на прозрачна, точна, последователна, пълна и съпоставима информация, обхваща всички въглеродни депа, засегнати от дейността, в т.ч. надземна биомаса, подземна биомаса, мъртва дървесина, паднала листна маса и клони и почва, разчита на най-консервативните допускания за изчисленията и включва уместни съображения относно рисковете от нетрайност и обрати в секвестирането на въглерод, риска от насищане и риска от изтичане. б) обичайните практики, в т.ч. дърводобивните практики, са едно от следните: i) практиките на стопанисване, документирани в последния вариант на плана за стопанисване на гората или в равностоен акт преди започването на дейността, ако има такъв; ii) най-скорошните обичайни практики преди започването на дейността; iii) практиките, съответстващи на система за стопанисване, с която се гарантира, че равнищата на въглеродните запаси и на въглеродните поглътители в горската площ се запазват или подобряват в дългосрочен план съгласно член 29, параграф 7, буква б) от Директива (ЕС) 2018/2001. в) степента на подробност на анализа е съразмерна със съответната площ и се използват стойности, специфични за съответната площ. г) емисиите и поглъщанията в резултат на природни смущения, като нашествия на вредители и болести, горски пожари, ветрове и щети от бури, които засягат площта и причиняват ниски резултати, не водят до неспазване на Регламент (ЕС) 2020/852, при условие че анализът на климатичните ползи съответства на изданието на МКИК от 2019 г. „Усъвършенстване на насоките на МКИК от 2006 г. за националните инвентаризации на парниковите газове“ относно емисиите и поглъщанията поради природни смущения. 2.4. От горските стопанства с площ под 13 хектара не се изисква да извършват анализ на климатичните ползи. 3. Гаранция за трайност 3.1. Съгласно националната нормативна уредба статутът на гора на площта, където се извършва дейността, се гарантира чрез една от следните мерки: а) площта се класифицира като трайна горска територия в съответствие с определението на ФАО (36); б) площта се класифицира като защитена територия; в) по отношение на площта се прилага законова или договорна гаранция, по силата на която тя ще остане гора. 3.2. Съгласно националната нормативна уредба изпълнителят на дейността поема задължение да запази целта за постигане на климатичните ползи, определени по реда на точка 2, при бъдещите обновявания на плана за стопанисване на гората или равностоен акт, отвъд финансираната дейност. Освен това изпълнителят на дейността поема задължение да компенсира всяко намаление на климатичните ползи, определени по реда на точка 2, с равностойни климатични ползи вследствие на извършването на дейност, съответстваща на една от горскостопанските дейности, определени в настоящия регламент. 4. Одит В срок от две години от започването на дейността и на всеки 10 години след това се проверява дали при дейността се спазват критериите за съществен принос за смекчаването на изменението на климата и критериите за НЗВ, като проверката се извършва от: а) съответните национални компетентни органи; или б) независимо външно сертифициращо лице, по искане на националните органи или на изпълнителя на дейността. С цел намаляване на разходите одитите може да се извършват заедно с одит за сертифициране в областта на горите (горска сертификация), одит за сертифициране в областта на климата или друг одит. Независимото външно сертифициращо лице не може да бъде в конфликт на интереси със собственика или с финансиращото лице и не може да участва в разработването или изпълнението на дейността. 5. Групова оценка Спазването на критериите за съществен принос за смекчаването на изменението на климата и критериите за НЗВ може да се проверява: а) на равнището на горския район на снабдяване (37) съгласно определението в член 2, точка 30 от Директива (ЕС) 2018/2001; б) на равнището на група стопанства, която е достатъчно еднородна за оценяването на риска във връзка с устойчивостта на горскостопанската дейност, при условие че всички стопанства в групата имат трайни отношения помежду си и участват в дейността, а групата им остава една и съща за всички следващи одити. Ненанасяне на значителни вреди (НЗВ) 2) Адаптиране към изменението на климата Дейността отговаря на критериите, установени в допълнение А към настоящото приложение. 3) Устойчиво използване и опазване на водните и морските ресурси Дейността отговаря на критериите, установени в допълнение Б към настоящото приложение. Подробната информация по точка 1.2., буква и) включва разпоредби за спазване на критериите, установени в допълнение Б към настоящото приложение. 4) Преход към кръгова икономика Няма вероятност промяната в лесовъдството, която е предизвикана от дейността на площта, обхваната от тази дейност, да доведе до значително намаляване на устойчивото предлагане на първична горска биомаса, подходяща за производството на изделия от дървен материал с дългосрочен потенциал по отношение на кръговостта. Спазването на този критерий може да се потвърди чрез анализа на климатичните ползи по точка 2. 5) Предотвратяване и контрол на замърсяването Употребата на пестициди се намалява и се предпочитат алтернативни подходи или техники, които може да включват нехимични алтернативи на пестицидите, съгласно Директива 2009/128/ЕО, с изключение на случаите, в които използването на пестициди е необходимо за контрол на нашествията на вредители и възникването на огнища на болести. При дейността се минимизира употребата на изкуствени торове и не се използва оборски тор. При дейността се спазва Регламент (ЕС) 2019/1009 или националните правила за изкуствените торове или подобрителите на почвата за селскостопански цели. Предприемат се добре документирани и проверими мерки за избягване на употребата на активни вещества, посочени в част А от приложение I към Регламент (ЕС) 2019/1021 (38), Ротердамската конвенция относно процедурата за предварително обосновано съгласие при международната търговия с определени опасни химични вещества и пестициди, Конвенцията Минамата относно живака, Монреалския протокол за веществата, които нарушават озоновия слой, и на активни вещества, посочени под клас Ia („изключително опасни вещества“) или клас Ib („много опасни вещества“) в препоръчаната от Световната здравна организация (СЗО) класификация на пестицидите по степен на опасност. При дейността се спазва относимата национална нормативна уредба относно активните вещества. Замърсяването на водите и почвите се предотвратява и се предприемат мерки за почистване в случай на замърсяване. 6) Опазване и възстановяване на биологичното разнообразие и екосистемите На площи, определени за опазване от националните компетентни органи, или в защитени местообитания дейността е в съответствие с природозащитните цели за тези площи. Не се преобразуват местообитания, особено уязвими на загуба на биологично разнообразие или с висока природозащитна стойност, или площи, предназначени за възстановяване на такива местообитания в съответствие с националното законодателство. Подробната информация по точка 1.2., буква и) включва разпоредби за запазване и евентуално подобряване на биологичното разнообразие в съответствие с националните и местните разпоредби, включително следното: а) осигуряване на добър природозащитен статус на местообитанието и видовете, съхраняване на обичайните видове в местообитанието; б) изключване на употребата или пускането на инвазивни чужди видове; в) изключване на употребата на чужди видове, освен ако може да бъде доказано следното: i) използването на горския репродуктивен материал поражда благоприятни и подходящи условия в екосистемата (като например климат, критерии за почвите и растителна зона, издръжливост на горски пожари); ii) срещащите се понастоящем на мястото местни видове вече не са приспособени към прогнозните климатични, почвени и хидрологични условия; г) осигуряване на запазването и подобряването на физическото, химичното и биологичното качество на почвата; д) насърчаване на благоприятни за биологичното разнообразие практики, които подсилват естествените процеси в горите; е) изключване на преобразуването на екосистеми с голямо биологично разнообразие в екосистеми с по-малко биологично разнообразие; ж) осигуряване на разнообразието на съответните местообитания и видове, свързани с гората; з) осигуряване на разнообразието на структурата на дървостоя, както и запазване или подобряване на зрелия дървостой и мъртвата дървесина.

1.3. Стопанисване на горите

Описание на дейността

Стопанисване на гората съгласно определението в националната нормативна уредба. Когато в националната нормативна уредба няма такова определение, стопанисване на гората е всяка икономическа дейност, която произтича от система, приложима за дадена гора, и която оказва влияние върху екологичните, икономическите или социалните функции на гората. Стопанисването на гората не предполага промяна в земеползването и се извършва на земя, отговаряща на определението за гора, установено в националната нормативна уредба, а когато няма такова – на определението за гора на ФАО (39).

Икономическите дейности от тази категория може да се отнесат към код A2 по NACE — статистическата класификация на икономическите дейности, установена с Регламент (ЕО) № 1893/2006. Икономическите дейности от тази категория са ограничени до следните кодове по NACE II: 02.10 – възпроизводство на гори, 02.20 – дърводобив, 02.30– събиране на диворастящи и недървесни продукти, и 02.40 – спомагателни дейности в горското стопанство.

Технически критерии за проверка

Съществен принос за смекчаването на изменението на климата 1. План за стопанисване на гората или равностоен акт 1.1. Дейността се извършва на площ, за която се прилага план за стопанисване на гората или равностоен акт, предвиден в националното законодателство, като ако в националното законодателство липсва определение за план за стопанисване на гората или за равностоен акт, се използва определението на ФАО за термина „горска площ с дългосрочен план за стопанисване на гората“ (40). Планът за стопанисване на гората или равностойният акт са за срок от 10 или повече години и постоянно се обновяват. 1.2. Предоставя се информация по следните точки, които още не са документирани в плана за стопанисване на гората или в равностойна система: а) цели на стопанисването, включително основни ограничения (41); б) общи стратегии и дейности с оглед постигане на целите на стопанисването, включително очаквани операции през целия горски цикъл; в) определяне на условията в горското местообитание, включително основни съществуващи и предвидени видове горски дървета, наред с тяхното разпространение и разпределение; г) определяне на площта в съответствие със записа в поземления регистър; д) сектори, пътища, право за преминаване и други условия за публичен достъп, физически елементи, включително водни пътища, територии под юридически и други ограничения; е) мерки, внедрени с цел поддържане на доброто състояние на горските екосистеми; ж) отчитане на обществени въпроси (в т.ч. запазване на ландшафта, допитване до заинтересованите лица съгласно условията, предвидени в националната нормативна уредба); з) оценка на рисковете, свързани с горите, включително горски пожари, нашествия на вредители и възникване на огнища на болести, с цел предотвратяване, намаляване и контрол на рисковете, както и въвеждане на мерки за осигуряване на защита от остатъчните рискове и адаптиране към тях; и) всички критерии за НЗВ, относими към стопанисването на гората. 1.3. Устойчивостта на системите за стопанисване на гората, документирани в плана по точка 1.1, се осигурява чрез избиране на най-амбициозния измежду следните подходи: а) стопанисването на гората съответства на приложимото национално определение за устойчиво стопанисване на горите; б) стопанисването на гората съответства на определението на „Forest Europe“ (42) за устойчиво стопанисване на горите и е съобразено с Общоевропейските насоки на оперативно равнище за устойчивото стопанисване на горите (43); в) въведената система за стопанисване отговаря на критериите за устойчивост на горите, установени в член 29, параграф 6 от Директива (ЕС) 2018/2001, а от началната дата на прилагането му отговаря на изискванията на акта за изпълнение за оперативните насоки относно енергията, произведена на горскостопанска биомаса, приет съгласно член 29, параграф 8 от посочената директива. 1.4. При дейността не се влошава качеството на земя (терен) с високи въглеродни запаси (44). 1.5. Въведената система за стопанисване, свързана с дейността, отговаря на задължението за надлежна проверка и на изискванията за законност, определени в Регламент (ЕС) № 995/2010. 1.6. В плана за стопанисване на гората или в равностоен акт е предвидено наблюдение за обезпечаване на верността на информацията в него, по-специално що се отнася до данните, свързани с включените площи. 2. Анализ на климатичните ползи 2.1. За площите, които отговарят на изискванията на равнище горски район на снабдяване, за да се гарантира, че равнищата на въглеродните запаси и на въглеродните поглътители в гората се запазват или подобряват в дългосрочен план съгласно член 29, параграф 7, буква б) от Директива (ЕС) 2018/2001, дейността отговаря на следните критерии: а) анализът на климатичните ползи показва, че нетният баланс на емисиите и поглъщанията на парникови газове, генерирани чрез дейността за период от 30 години от започването на дейността, е по-нисък от базовото равнище, съответстващо на баланса на емисиите и поглъщанията на парникови газове за период от 30 години от започването на дейността, свързан с обичайните практики, които биха били осъществявани на съответната площ без тази дейност; б) дългосрочните климатични ползи се смятат за потвърдени, когато се докаже съответствие с член 29, параграф 7, буква б) от Директива (ЕС) 2018/2001. 2.2. За площите, които не отговарят на изискванията на равнище горски район на снабдяване, за да се гарантира, че равнищата на въглеродните запаси и на въглеродните поглътители в гората се запазват или подобряват в дългосрочен план съгласно член 29, параграф 7, буква б) от Директива (ЕС) 2018/2001, дейността отговаря на следните критерии: a) анализът на климатичните ползи показва, че нетният баланс на емисиите и поглъщанията на парникови газове, генерирани чрез дейността за период от 30 години от започването на дейността, е по-нисък от базовото равнище, съответстващо на баланса на емисиите и поглъщанията на парникови газове за период от 30 години от започването на дейността, свързан с обичайните практики, които биха били осъществявани на съответната площ без тази дейност; b) прогнозният дългосрочен среден нетен баланс на парниковите газове от дейността е по-нисък от дългосрочния среден баланс на парниковите газове, прогнозиран за базовото равнище по точка 2.2, като терминът „дългосрочен“ се отнася до по-дългия срок измежду следните два: 100 години или продължителността на един пълен горски цикъл. 2.3. Изчислението на климатичните ползи отговаря на всички долупосочени критерии: а) анализът съответства на изданието на Междуправителствения комитет по изменение на климата (МКИК) от 2019 г. „Усъвършенстване на насоките на МКИК от 2006 г. за националните инвентаризации на парниковите газове“ (45). Анализът на климатичните ползи се извършва въз основа на прозрачна, точна, последователна, пълна и съпоставима информация, обхваща всички въглеродни депа, засегнати от дейността, в т.ч. надземна биомаса, подземна биомаса, мъртва дървесина, паднала листна маса и клони и почва, разчита на най-консервативните допускания за изчисленията и включва уместни съображения относно рисковете от нетрайност и обрати в секвестирането на въглерод, риска от насищане и риска от изтичане. б) обичайните практики, в т.ч. дърводобивните практики, са едно от следните: i) практиките на стопанисване, документирани в последния вариант на плана за стопанисване на гората или в равностоен акт преди започването на дейността, ако има такъв; ii) най-скорошните обичайни практики преди започването на дейността; iii) практиките, съответстващи на система за стопанисване, с която се гарантира, че равнищата на въглеродните запаси и на въглеродните поглътители в горската площ се запазват или подобряват в дългосрочен план съгласно член 29, параграф 7, буква б) от Директива (ЕС) 2018/2001. в) степента на подробност на анализа е съразмерна със съответната площ и се използват стойности, специфични за съответната площ. г) емисиите и поглъщанията в резултат на природни смущения, като нашествия на вредители и болести, горски пожари, ветрове и щети от бури, които засягат площта и причиняват ниски резултати, не водят до неспазване на Регламент (ЕС) 2020/852, при условие че анализът на климатичните ползи съответства на изданието на МКИК от 2019 г. „Усъвършенстване на насоките на МКИК от 2006 г. за националните инвентаризации на парниковите газове“ относно емисиите и поглъщанията поради природни смущения. 2.4. От горските стопанства с площ под 13 хектара не се изисква да извършват анализ на климатичните ползи. 3. Гаранция за трайност 3.1. Съгласно националната нормативна уредба статутът на гора на площта, където се извършва дейността, се гарантира чрез една от следните мерки: а) площта се класифицира като трайна горска територия в съответствие с определението на ФАО (46); б) площта се класифицира като защитена територия; в) по отношение на площта се прилага законова или договорна гаранция, по силата на която тя ще остане гора. 3.2. Съгласно националната нормативна уредба изпълнителят на дейността поема задължение да запази целта за постигане на климатичните ползи, определени по реда на точка 2, при бъдещите обновявания на плана за стопанисване на гората или равностоен акт, отвъд финансираната дейност. Освен това изпълнителят на дейността поема задължение да компенсира всяко намаление на климатичните ползи, определени по реда на точка 2, с равностойни климатични ползи вследствие на извършването на дейност, съответстваща на една от горскостопанските дейности, определени в настоящия регламент. 4. Одит В срок от две години от започването на дейността и на всеки 10 години след това се проверява дали при дейността се спазват критериите за съществен принос за смекчаването на изменението на климата и критериите за НЗВ, като проверката се извършва от: а) съответните национални компетентни органи; или б) независимо външно сертифициращо лице, по искане на националните органи или на изпълнителя на дейността. С цел намаляване на разходите одитите може да се извършват заедно с одит за сертифициране в областта на горите (горска сертификация), одит за сертифициране в областта на климата или друг одит. Независимото външно сертифициращо лице не може да бъде в конфликт на интереси със собственика или с финансиращото лице и не може да участва в разработването или изпълнението на дейността. 5. Групова оценка Спазването на критериите за съществен принос за смекчаването на изменението на климата и критериите за НЗВ може да се проверява: а) на равнището на горския район на снабдяване (47) съгласно определението в член 2, точка 30 от Директива (ЕС) 2018/2001; б) на равнището на група стопанства, която е достатъчно еднородна за оценяването на риска във връзка с устойчивостта на горскостопанската дейност, при условие че всички стопанства в групата имат трайни отношения помежду си и участват в дейността, а групата им остава една и съща за всички следващи одити. Ненанасяне на значителни вреди (НЗВ) 2) Адаптиране към изменението на климата Дейността отговаря на критериите, установени в допълнение А към настоящото приложение. 3) Устойчиво използване и опазване на водните и морските ресурси Дейността отговаря на критериите, установени в допълнение Б към настоящото приложение. Подробната информация по точка 1.2., буква и) включва разпоредби за спазване на критериите, установени в допълнение Б към настоящото приложение. 4) Преход към кръгова икономика Няма вероятност промяната в лесовъдството, която е предизвикана от дейността на площта, обхваната от тази дейност, да доведе до значително намаляване на устойчивото предлагане на първична горска биомаса, подходяща за производството на изделия от дървен материал с дългосрочен потенциал по отношение на кръговостта. Спазването на този критерий може да се потвърди чрез анализа на климатичните ползи по точка 2. 5) Предотвратяване и контрол на замърсяването Употребата на пестициди се намалява и се предпочитат алтернативни подходи или техники, които може да включват нехимични алтернативи на пестицидите, съгласно Директива 2009/128/ЕО, с изключение на случаите, в които използването на пестициди е необходимо за контрол на нашествията на вредители и възникването на огнища на болести. При дейността се минимизира употребата на изкуствени торове и не се използва оборски тор. При дейността се спазва Регламент (ЕС) 2019/1009 или националните правила за изкуствените торове или подобрителите на почвата за селскостопански цели. Предприемат се добре документирани и проверими мерки за избягване на употребата на активни вещества, посочени в част А от приложение I към Регламент (ЕС) 2019/1021 (48), Ротердамската конвенция относно процедурата за предварително обосновано съгласие при международната търговия с определени опасни химични вещества и пестициди, Конвенцията Минамата относно живака, Монреалския протокол за веществата, които нарушават озоновия слой, и на активни вещества, посочени под клас Ia („изключително опасни вещества“) или клас Ib („много опасни вещества“) в препоръчаната от Световната здравна организация (СЗО) класификация на пестицидите по степен на опасност (49). При дейността се спазва относимата национална нормативна уредба относно активните вещества. Замърсяването на водите и почвите се предотвратява и се предприемат мерки за почистване в случай на замърсяване. 6) Опазване и възстановяване на биологичното разнообразие и екосистемите На площи, определени за опазване от националните компетентни органи, или в защитени местообитания дейността е в съответствие с природозащитните цели за тези площи. Не се преобразуват местообитания, особено уязвими на загуба на биологично разнообразие или с висока природозащитна стойност, или площи, предназначени за възстановяване на такива местообитания в съответствие с националното законодателство. Подробната информация по точка 1.2., буква и) включва разпоредби за запазване и евентуално подобряване на биологичното разнообразие в съответствие с националните и местните разпоредби, включително следното: а) осигуряване на добър природозащитен статус на местообитанието и видовете, съхраняване на обичайните видове в местообитанието; б) изключване на употребата или пускането на инвазивни чужди видове; в) изключване на употребата на чужди видове, освен ако може да бъде доказано следното: i) използването на горския репродуктивен материал поражда благоприятно и подходящо състояние на екосистемата (като например климат, критерии за почвите, растителна зона и издръжливост на горски пожари); ii) срещащите се понастоящем на мястото местни видове вече не са приспособени към прогнозните климатични, почвени и хидрологични условия; г) осигуряване на запазването и подобряването на физическото, химичното и биологичното качество на почвата; д) насърчаване на благоприятни за биологичното разнообразие практики, които подсилват естествените процеси в горите; е) изключване на преобразуването на екосистеми с голямо биологично разнообразие в екосистеми с по-малко биологично разнообразие; ж) осигуряване на разнообразието на съответните местообитания и видове, свързани с гората; з) осигуряване на разнообразието на структурата на дървостоя, както и запазване или подобряване на зрелия дървостой и мъртвата дървесина.

1.4. Природозащитно горско стопанство

Описание на дейността

Дейности по стопанисване на гората с цел опазване на едно или повече местообитания или видове. Природозащитното горско стопанство не предполага промяна в категорията на земята и се извършва на земя, отговаряща на определението за гора, установено в националната нормативна уредба, а когато няма такова – на определението за гора на ФАО (50).

Икономическите дейности от тази категория може да се отнесат към код A2 по NACE — статистическата класификация на икономическите дейности, установена с Регламент (ЕО) № 1893/2006. Икономическите дейности от тази категория са ограничени до следните кодове по NACE II: 02.10 – възпроизводство на гори, 02.20 – дърводобив, 02.30– събиране на диворастящи и недървесни продукти, и 02.40 – спомагателни дейности в горското стопанство.

Технически критерии за проверка

Съществен принос за смекчаването на изменението на климата 1. План за стопанисване на гората или равностоен акт 1.1. Дейността се извършва на площ, за която се прилага план за стопанисване на горите или равностоен акт, предвиден в националното законодателство, като ако в националното законодателство липсва определение за план за стопанисване на горите, се използва определението на ФАО за термина „горска площ с дългосрочен план за стопанисване на горите“ (51). Планът за стопанисване на гората или равностойният акт са за срок от 10 или повече години и постоянно се обновяват. 1.2. Предоставя се информация по следните точки, които още не са документирани в плана за стопанисване на гората или в равностойна система: а) целите на стопанисването, включително основните ограничения; б) общи стратегии и дейности с оглед постигане на целите, свързани със стопанисването, включително очаквани операции през целия горски цикъл; в) определяне на условията в горското местообитание, основните видове горски дървета и предвидените такива, наред с тяхното разпространение и разпределение, в съответствие с условията на местната горска екосистема; г) определяне на площта в съответствие със записа в поземления регистър; д) сектори, пътища, право за преминаване и други условия за публичен достъп, физически елементи, включително водни пътища, територии под юридически и други ограничения; е) мерки, внедрени с цел поддържане на доброто състояние на горските екосистеми; ж) отчитане на обществени въпроси (в т.ч. запазване на ландшафта, допитване до заинтересованите лица съгласно условията, предвидени в националната нормативна уредба); з) оценка на рисковете, свързани с горите, включително горски пожари, нашествия на вредители и възникване на огнища на болести, с цел предотвратяване, намаляване и контрол на рисковете, както и въвеждане на мерки за осигуряване на защита от остатъчните рискове и адаптиране към тях; и) всички критерии за НЗВ, относими към стопанисването на гората. 1.3. В плана за стопанисване на гората или в равностоен акт: а) се предвижда главна определена цел на стопанисването (52), състояща се в опазване на почвите и водите (53), опазване на биологичното разнообразие (54) или социалните услуги (55), въз основа на определенията на ФАО; б) се насърчават благоприятни за биологичното разнообразие практики, които подсилват естествените процеси в горите; в) е включен анализ на: i) въздействията и натиска върху опазването на местообитанията и многообразието на съответните местообитания; ii) условията за дърводобив, при който въздействието върху почвите е сведено до минимум; iii) други дейности, оказващи въздействие върху природозащитните цели, като лов и риболов, селскостопански, пасищни и лесовъдни дейности, както и промишлени, минни и търговски дейности. 1.4. Устойчивостта на системите за стопанисване на гората, документирани в плана по точка 1.1, се осигурява чрез избиране на най-амбициозния измежду следните подходи: а) стопанисването на гората съответства на националното определение за устойчиво стопанисване на горите, ако има такова; б) стопанисването на гората съответства на определението на „Forest Europe“ (56) за устойчиво стопанисване на горите и е съобразено с Общоевропейските насоки на оперативно равнище за устойчивото стопанисване на горите (57); в) въведената система за стопанисване отговаря на критериите за устойчивост на горите, определени в член 29, параграф 6 от Директива (ЕС) 2018/2001, а от началната дата на прилагането му отговаря на изискванията на акта за изпълнение за оперативните насоки относно енергията, произведена на горскостопанска биомаса, приет съгласно член 29, параграф 8 от посочената директива. 1.5. При дейността не се влошава качеството на земя (терен) с високи въглеродни запаси (58). 1.6. Въведената система за стопанисване, свързана с дейността, отговаря на задължението за надлежна проверка и на изискванията за законност, определени в Регламент (ЕС) № 995/2010. 1.7. В плана за стопанисване на гората или в равностоен акт е предвидено наблюдение за обезпечаване на верността на информацията в него, по-специално що се отнася до данните, свързани с включените площи. 2. Анализ на климатичните ползи 2.1. За площите, които отговарят на изискванията на равнище горски район на снабдяване, за да се гарантира, че равнищата на въглеродните запаси и на въглеродните поглътители в гората се запазват или подобряват в дългосрочен план съгласно член 29, параграф 7, буква б) от Директива (ЕС) 2018/2001, дейността отговаря на следните критерии: а) анализът на климатичните ползи показва, че нетният баланс на емисиите и поглъщанията на парникови газове, генерирани чрез дейността за период от 30 години от започването на дейността, е по-нисък от базовото равнище, съответстващо на баланса на емисиите и поглъщанията на парникови газове за период от 30 години от започването на дейността, свързан с обичайните практики, които биха били осъществявани на съответната площ без тази дейност; б) дългосрочните климатични ползи се смятат за потвърдени, когато се докаже съответствие с член 29, параграф 7, буква б) от Директива (ЕС) 2018/2001. 2.2. За площите, които не отговарят на изискванията на равнище горски район на снабдяване, за да се гарантира, че равнищата на въглеродните запаси и на въглеродните поглътители в гората се запазват или подобряват в дългосрочен план съгласно член 29, параграф 7, буква б) от Директива (ЕС) 2018/2001, дейността отговаря на следните критерии: а) анализът на климатичните ползи показва, че нетният баланс на емисиите и поглъщанията на парникови газове, генерирани чрез дейността за период от 30 години от започването на дейността, е по-нисък от базовото равнище, съответстващо на баланса на емисиите и поглъщанията на парникови газове за период от 30 години от започването на дейността, свързан с обичайните практики, които биха били осъществявани на съответната площ без тази дейност; б) прогнозният дългосрочен среден нетен баланс на парниковите газове от дейността е по-нисък от дългосрочния среден баланс на парниковите газове, прогнозиран за базовото равнище по точка 2.2, като терминът „дългосрочен“ се отнася до по-дългия срок измежду следните два: 100 години или продължителността на един пълен горски цикъл. 2.3. Изчислението на климатичните ползи отговаря на всички долупосочени критерии: а) анализът съответства на изданието на Междуправителствения комитет по изменение на климата (МКИК) от 2019 г. „Усъвършенстване на насоките на МКИК от 2006 г. за националните инвентаризации на парниковите газове“ (59). Анализът на климатичните ползи се извършва въз основа на прозрачна, точна, последователна, пълна и съпоставима информация, обхваща всички въглеродни депа, засегнати от дейността, в т.ч. надземна биомаса, подземна биомаса, мъртва дървесина, паднала листна маса и клони и почва, разчита на най-консервативните допускания за изчисленията и включва уместни съображения относно рисковете от нетрайност и обрати в секвестирането на въглерод, риска от насищане и риска от изтичане. б) обичайните практики, в т.ч. дърводобивните практики, са едно от следните: i) практиките на стопанисване, документирани в последния вариант на плана за стопанисване на гората или в равностоен акт преди започването на дейността, ако има такъв; ii) най-скорошните обичайни практики преди започването на дейността; iii) практиките, съответстващи на система за стопанисване, с която се гарантира, че равнищата на въглеродните запаси и на въглеродните поглътители в горската площ се запазват или подобряват в дългосрочен план съгласно член 29, параграф 7, буква б) от Директива (ЕС) 2018/2001. в) степента на подробност на анализа е съразмерна със съответната площ и се използват стойности, специфични за съответната площ. г) емисиите и поглъщанията в резултат на природни смущения, като нашествия на вредители и болести, горски пожари, ветрове и щети от бури, които засягат площта и причиняват ниски резултати, не водят до неспазване на критериите по Регламент (ЕС) 2020/852, при условие че анализът на климатичните ползи съответства на изданието на МКИК от 2019 г. „Усъвършенстване на насоките на МКИК от 2006 г. за националните инвентаризации на парниковите газове“ относно емисиите и поглъщанията поради природни смущения. 2.4. От горските стопанства с площ под 13 хектара не се изисква да извършват анализ на климатичните ползи. 3. Гаранция за трайност 3.1. Съгласно националната нормативна уредба статутът на гора на площта, където се извършва дейността, се гарантира чрез една от следните мерки: а) площта се класифицира като трайна горска територия в съответствие с определението на ФАО (60); б) площта се класифицира като защитена територия; в) по отношение на площта се прилага законова или договорна гаранция, по силата на която тя ще остане гора. 3.2. Съгласно националната нормативна уредба изпълнителят на дейността поема задължение да запази целта за постигане на климатичните ползи, определени по реда на точка 2, при бъдещите обновявания на плана за стопанисване на гората или равностоен акт, отвъд финансираната дейност. Освен това изпълнителят на дейността поема задължение да компенсира всяко намаление на климатичните ползи, определени по реда на точка 2, с равностойни климатични ползи вследствие на извършването на дейност, съответстваща на една от горскостопанските дейности, определени в настоящия регламент. 4. Одит В срок от две години от започването на дейността и на всеки 10 години след това се проверява дали при дейността се спазват критериите за съществен принос за смекчаването на изменението на климата и критериите за НЗВ, като проверката се извършва от: а) съответните национални компетентни органи; или б) независимо външно сертифициращо лице, по искане на националните органи или на изпълнителя на дейността. С цел намаляване на разходите одитите може да се извършват заедно с одит за сертифициране в областта на горите (горска сертификация), одит за сертифициране в областта на климата или друг одит. Независимото външно сертифициращо лице не може да бъде в конфликт на интереси със собственика или с финансиращото лице и не може да участва в разработването или изпълнението на дейността. 5. Групова оценка Спазването на критериите за съществен принос за смекчаването на изменението на климата и критериите за НЗВ може да се проверява: а) на равнището на горския район на снабдяване (61) съгласно определението в член 2, точка 30 от Директива (ЕС) 2018/2001; б) на равнището на група горски стопанства, която е достатъчно еднородна за оценяването на риска във връзка с устойчивостта на горскостопанската дейност, при условие че всички стопанства в групата имат трайни отношения помежду си и участват в дейността, а групата им остава една и съща за всички следващи одити. Ненанасяне на значителни вреди (НЗВ) 2) Адаптиране към изменението на климата Дейността отговаря на критериите, установени в допълнение А към настоящото приложение. 3) Устойчиво използване и опазване на водните и морските ресурси Дейността отговаря на критериите, установени в допълнение Б към настоящото приложение. Подробната информация по точка 1.2., буква и) включва разпоредби за спазване на критериите, установени в допълнение Б към настоящото приложение. 4) Преход към кръгова икономика Няма вероятност промяната в лесовъдството, която е предизвикана от дейността на площта, обхваната от тази дейност, да доведе до значително намаляване на устойчивото предлагане на първична горска биомаса, подходяща за производството на изделия от дървен материал с дългосрочен потенциал по отношение на кръговостта. Спазването на този критерий може да се потвърди чрез анализа на климатичните ползи по точка 2. 5) Предотвратяване и контрол на замърсяването При дейността не се използват пестициди или торове. Предприемат се добре документирани и проверими мерки за избягване на употребата на активни вещества, посочени в част А от приложение I към Регламент (ЕС) 2019/1021 (62), Ротердамската конвенция относно процедурата за предварително обосновано съгласие при международната търговия с определени опасни химични вещества и пестициди, Конвенцията Минамата относно живака, Монреалския протокол за веществата, които нарушават озоновия слой, и на активни вещества, посочени под клас Ia („изключително опасни вещества“) или клас Ib („много опасни вещества“) в препоръчаната от Световната здравна организация (СЗО) класификация на пестицидите по степен на опасност (63). При дейността се спазва относимата национална нормативна уредба относно активните вещества. Замърсяването на водите и почвите се предотвратява и се предприемат мерки за почистване в случай на замърсяване. 6) Опазване и възстановяване на биологичното разнообразие и екосистемите На площи, определени за опазване от националните компетентни органи, или в защитени местообитания дейността е в съответствие с природозащитните цели за тези площи. Не се преобразуват местообитания, особено уязвими на загуба на биологично разнообразие или с висока природозащитна стойност, или площи, предназначени за възстановяване на такива местообитания в съответствие с националното законодателство. Подробната информация по точка 1.2., буква и) включва разпоредби за запазване и евентуално подобряване на биологичното разнообразие в съответствие с националните и местните разпоредби, включително следното: а) осигуряване на добър природозащитен статус на местообитанието и видовете, съхраняване на обичайните видове в местообитанието; б) изключване на употребата или пускането на инвазивни чужди видове; в) изключване на употребата на чужди видове, освен ако може да бъде доказано следното: i) използването на горския репродуктивен материал поражда благоприятни и подходящи условия в екосистемата (като например климат, критерии за почвите, растителна зона и издръжливост на горски пожари); ii) срещащите се понастоящем на мястото местни видове вече не са приспособени към прогнозните климатични, почвени и хидрологични условия; г) осигуряване на запазването и подобряването на физическото, химичното и биологичното качество на почвата; д) насърчаване на благоприятни за биологичното разнообразие практики, които подсилват естествените процеси в горите; е) изключване на преобразуването на екосистеми с голямо биологично разнообразие в екосистеми с по-малко биологично разнообразие; ж) осигуряване на разнообразието на съответните местообитания и видове, свързани с гората; з) осигуряване на разнообразието на структурата на дървостоя, както и запазване или подобряване на зрелия дървостой и мъртвата дървесина.

2. ДЕЙНОСТИ ПО ОПАЗВАНЕ НА ОКОЛНАТА СРЕДА И ВЪЗСТАНОВЯВАНЕ

2.1. Възстановяване на влажни зони

Описание на дейността

Възстановяване на влажни зони (мочурища) са икономически дейности, с които се насърчава връщане към първоначалните условия във влажните зони, и икономически дейности, с които се подобрява функционирането на влажни зони, без непременно да се насърчава връщане към условията отпреди нарушаването им, а терминът „влажни зони“ („мочурища“) отговаря на международното определение за „влажна зона“ (64) или „торфено блато“ (65) („торфище“) по Конвенцията по влажните зони с международно значение, по-специално като местообитания за водолюбиви птици (Рамсарската конвенция) (66). Съответната площ отговаря на определението на Съюза за „влажни зони“ от Съобщението на Комисията за разумното използване и консервиране на влажните зони (67).

За икономическите дейности от тази категория няма определен код по NACE – статистическата класификация на икономическите дейности, установена с Регламент (ЕО) № 1893/2006, но те се отнасят към клас 6 от статистическата класификация на дейностите по опазване на околната среда (КДООС), установена с Регламент (ЕС) № 691/2011 на Европейския парламент и на Съвета (68).

Технически критерии за проверка

Съществен принос за смекчаването на изменението на климата 1. План за възстановяване 1.1. За площта се прилага план за възстановяване, който съответства на принципите и насоките от Рамсарската конвенция за възстановяването на влажните зони (69), докато въпросната площ се класифицира като влажна зона и по отношение на нея се прилага план за управление на влажна зона, който съответства на насоките от Рамсарската конвенция за планиране на управлението на обекти по Конвенцията и на други влажни зони (70). Що се отнася до торфищата, в плана за възстановяване се спазват препоръките от съответните резолюции по Рамсарската конвенция, включително Резолюция XIII/13. 1.2. Планът за възстановяване съдържа внимателно проучване на хидрологичните и почвените условия в района, включително динамиката на насищането на почвата и промяната в аеробните и анаеробните условия. 1.3. Всички приложими критерии за НЗВ, свързани с управлението на влажните зони, се вземат предвид в плана за възстановяване. 1.4. В плана за възстановяване се предвижда наблюдение с цел обезпечаване на верността на информацията в него, по-специално що се отнася до данните, свързани със засегнатите площи. 2. Анализ на климатичните ползи 2.1. Дейността отговаря на следните критерии: а) анализът на климатичните ползи показва, че нетният баланс на емисиите и поглъщанията на парникови газове, генерирани чрез дейността за период от 30 години от започването на дейността, е по-нисък от базовото равнище, съответстващо на баланса на емисиите и поглъщанията на парникови газове за период от 30 години от започването на дейността, свързан с обичайните практики, които биха били осъществявани на съответната площ без тази дейност; б) прогнозният дългосрочен среден нетен баланс на парниковите газове от дейността е по-нисък от дългосрочния среден баланс на парниковите газове, прогнозиран за базовото равнище по точка 2.2, като терминът „дългосрочен“ се отнася до срок от 100 години. 2.2. Изчислението на климатичните ползи отговаря на всички долупосочени критерии: а) анализът съответства на изданието на Междуправителствения комитет по изменение на климата (МКИК) от 2019 г. „Усъвършенстване на насоките на МКИК от 2006 г. за националните инвентаризации на парниковите газове“ (71). По-специално, ако използваното в анализа определение за влажна зона се различава от определението за влажна зона, използвано в националната инвентаризация на парниковите газове, в анализа се определят различните категории земи, обхванати в съответната площ. Анализът на климатичните ползи се извършва въз основа на прозрачна, точна, последователна, пълна и съпоставима информация, обхваща всички въглеродни депа, засегнати от дейността, в т.ч. надземна биомаса, подземна биомаса, мъртва дървесина, паднала листна маса и клони и почва, разчита на най-консервативните допускания за изчисленията и включва уместни съображения относно рисковете от нетрайност и обрати в секвестирането на въглерод, риска от насищане и риска от изтичане. Що се отнася до крайбрежните влажни зони, в анализа на ползите за климата се включват прогнози за очакваното относително покачване на морското равнище и възможността видовете от влажните зони да мигрират; б) обичайните практики, в т.ч. дърводобивните практики, са едно от следните: i) практиките на управление (стопанисване), документирани преди началото на дейността, ако има такива; ii) най-скорошните обичайни практики преди започването на дейността. в) степента на подробност на анализа е съразмерна със съответната площ и се използват стойности, специфични за съответната площ; г) емисиите и поглъщанията в резултат на природни смущения, като нашествия на вредители и болести, пожари, ветрове и щети от бури, които засягат площта и причиняват ниски резултати, не водят до неспазване на критериите по Регламент (ЕС) 2020/852, при условие че анализът на климатичните ползи съответства на изданието на МКИК от 2019 г. „Усъвършенстване на насоките на МКИК от 2006 г. за националните инвентаризации на парниковите газове“ относно емисиите и поглъщанията поради природни смущения. 4. Гаранция за трайност 4.1. Съгласно националната нормативна уредба статутът на влажна зона на площта, където се извършва дейността, се гарантира чрез една от следните мерки: а) площта е предназначена да бъде запазена като влажна зона и чието предназначение не може да се променя за друг вид земеползване; б) площта се класифицира като защитена територия; в) по отношение на площта се прилага законова или договорна гаранция, по силата на която тя ще остане влажна зона. 4.2. Съгласно националната нормативна уредба изпълнителят на дейността поема задължение да запази целта за постигане на климатичните ползи, определени по реда на точка 2, при бъдещите обновявания на плана за възстановяване, отвъд финансираната дейност. Освен това изпълнителят на дейността поема задължение да компенсира всяко намаление на климатичните ползи, определени по реда на точка 2, с равностойни климатични ползи вследствие на извършването на дейност, съответстваща на една от дейностите по опазване и възстановяване на околната среда, определени в настоящия регламент. 5. Одит В срок от две години от започването на дейността и на всеки 10 години след това се проверява дали при дейността се спазват критериите за съществен принос за смекчаването на изменението на климата и критериите за НЗВ, като проверката се извършва от: а) съответните национални компетентни органи; или б) независимо външно сертифициращо лице, по искане на националните органи или на изпълнителя на дейността. С цел намаляване на разходите одитите може да се извършват заедно с одит за сертифициране в областта на горите (горска сертификация), одит за сертифициране в областта на климата или друг одит. Независимото външно сертифициращо лице не може да бъде в конфликт на интереси със собственика или с финансиращото лице и не може да участва в разработването или изпълнението на дейността. 6. Групова оценка Спазването на критериите за съществен принос за смекчаването на изменението на климата и критериите за НЗВ може да се проверява на равнището на група стопанства, която е достатъчно еднородна за оценяването на риска във връзка с устойчивостта на горскостопанската дейност, при условие че всички стопанства в групата имат трайни отношения помежду си и участват в дейността, а групата им остава една и съща за всички следващи одити. Ненанасяне на значителни вреди (НЗВ) 2) Адаптиране към изменението на климата Дейността отговаря на критериите, установени в допълнение А към настоящото приложение. 3) Устойчиво използване и опазване на водните и морските ресурси Дейността отговаря на критериите, установени в допълнение Б към настоящото приложение. 4) Преход към кръгова икономика Добивът на торф се свежда до минимум. 5) Предотвратяване и контрол на замърсяването Употребата на пестициди се свежда до минимум и се предпочитат алтернативни подходи или техники, които може да включват нехимични алтернативи на пестицидите, съгласно Директива 2009/128/ЕО, с изключение на случаите, в които използването на пестициди е необходимо с цел контрол на нашествията на вредители и възникването на огнища на болести. При дейността се минимизира употребата на изкуствени торове и не се използва оборски тор. При дейността се спазва Регламент (ЕС) 2019/1009 или националните правила за изкуствените торове или подобрителите на почвата за селскостопански цели. Предприемат се добре документирани и проверими мерки за избягване на употребата на активни вещества, посочени в част А от приложение I към Регламент (ЕС) 2019/1021 (72), Ротердамската конвенция относно процедурата за предварително обосновано съгласие при международната търговия с определени опасни химични вещества и пестициди, Конвенцията Минамата относно живака, Монреалския протокол за веществата, които нарушават озоновия слой, и на активни вещества, посочени под клас Ia („изключително опасни вещества“) или клас Ib („много опасни вещества“) в препоръчаната от Световната здравна организация (СЗО) класификация на пестицидите по степен на опасност (73). При дейността се спазват националните нормативни актове за изпълнение, отнасящи се до активните вещества. Замърсяването на водите и почвите се предотвратява и се предприемат мерки за почистване в случай на замърсяване. 6) Опазване и възстановяване на биологичното разнообразие и екосистемите На площи, определени за опазване от националните компетентни органи, или в защитени местообитания дейността е в съответствие с природозащитните цели за тези площи. Не се преобразуват местообитания, особено уязвими на загуба на биологично разнообразие или с висока природозащитна стойност, или площи, предназначени за възстановяване на такива местообитания в съответствие с националното законодателство. Планът по точка 1 (План за възстановяване) от настоящия раздел включва клаузи за запазване и евентуално подобряване на биологичното разнообразие в съответствие с националните и местните разпоредби, включително следното: а) осигуряване на добър природозащитен статус на местообитанието и видовете, съхраняване на обичайните видове в местообитанието; б) изключване на употребата или пускането на инвазивни видове.

3. ПРЕРАБОТВАЩА ПРОМИШЛЕНОСТ (ПРОИЗВОДСТВО)

3.1. Производство на технологични изделия за енергия от възобновяеми източници

Описание на дейността

Производство на технологични изделия за енергия от възобновяеми източници, като определението за „енергия от възобновяеми източници“ („възобновяема енергия“) е установено в член 2, точка 1 от Директива (ЕС) 2018/2001.

Икономическите дейности от тази категория може да се отнесат към няколко кода по NACE — статистическата класификация на икономическите дейности, установена с Регламент (ЕО) № 1893/2006, а именно кодове C25, C27, C28.

Всяка дейност от тази категория е спомагаща дейност в съответствие с член 10, параграф 1, буква и) от Регламент (ЕС) 2020/852, когато отговаря на техническите критерии за проверка, установени в настоящия раздел.

Технически критерии за проверка

Съществен принос за смекчаването на изменението на климата При тази икономическа дейност се произвеждат технологични изделия за възобновяема енергия. Ненанасяне на значителни вреди (НЗВ) 2) Адаптиране към изменението на климата Дейността отговаря на критериите, установени в допълнение А към настоящото приложение. 3) Устойчиво използване и опазване на водните и морските ресурси Дейността отговаря на критериите, установени в допълнение Б към настоящото приложение. 4) Преход към кръгова икономика При дейността се оценява наличието на техники, поддържащи посочените по-долу елементи, и когато това е осъществимо, те се възприемат: а) повторна употреба и използване на вторични суровини и повторно употребявани компоненти в произвежданите продукти; б) проектиране с цел висока издръжливост, пригодност за рециклиране, лесно разглобяване и приспособимост на произвежданите продукти; в) управление на отпадъците, при което в производствения процес се отдава предимство на рециклирането пред обезвреждането; г) информация за пораждащите безпокойство вещества през целия жизнен цикъл на произвежданите продукти и проследимост на тези вещества. 5) Предотвратяване и контрол на замърсяването Дейността отговаря на критериите, установени в допълнение В към настоящото приложение. 6) Опазване и възстановяване на биологичното разнообразие и екосистемите Дейността отговаря на критериите, установени в допълнение Г към настоящото приложение.

3.2. Производство на оборудване за производство и използване на водород

Описание на дейността

Производство на оборудване за производство и използване на водород.

Икономическите дейности от тази категория може да се отнесат към няколко кода по NACE — статистическата класификация на икономическите дейности, установена с Регламент (ЕО) № 1893/2006, а именно кодове C25, C27, C28.

Всяка икономическа дейност от тази категория е спомагаща дейност в съответствие с член 10, параграф 1, буква и) от Регламент (ЕС) 2020/852, когато отговаря на техническите критерии за проверка, установени в настоящия раздел.

Технически критерии за проверка

Съществен принос за смекчаването на изменението на климата При тази икономическа дейност се произвежда оборудване за производството на водород в съответствие с техническите критерии за проверка, установени в раздел 3.10 от настоящото приложение, и оборудване за използването на водород. Ненанасяне на значителни вреди (НЗВ) 2) Адаптиране към изменението на климата Дейността отговаря на критериите, установени в допълнение А към настоящото приложение. 3) Устойчиво използване и опазване на водните и морските ресурси Дейността отговаря на критериите, установени в допълнение Б към настоящото приложение. 4) Преход към кръгова икономика При дейността се оценява наличието на техники, поддържащи посочените по-долу елементи, и когато това е осъществимо, те се възприемат: а) повторна употреба и използване на вторични суровини и повторно употребявани компоненти в произвежданите продукти; б) проектиране с цел висока издръжливост, пригодност за рециклиране, лесно разглобяване и приспособимост на произвежданите продукти; в) управление на отпадъците, при което в производствения процес се отдава предимство на рециклирането пред обезвреждането; г) информация за пораждащите безпокойство вещества през целия жизнен цикъл на произвежданите продукти и проследимост на тези вещества. 5) Предотвратяване и контрол на замърсяването Дейността отговаря на критериите, установени в допълнение В към настоящото приложение. 6) Опазване и възстановяване на биологичното разнообразие и екосистемите Дейността отговаря на критериите, установени в допълнение Г към настоящото приложение.

3.3. Производство на нисковъглеродни технологични изделия за транспорта

Описание на дейността

Производство, ремонт, поддръжка, модернизиране, промяна на предназначението (преустройство) и усъвършенстване на нисковъглеродни превозни средства, подвижен състав и плавателни съдове.

Икономическите дейности от тази категория може да се отнесат към няколко кода по NACE — статистическата класификация на икономическите дейности, установена с Регламент (ЕО) № 1893/2006, а именно кодове C29.1, C30.1, C30.2, C30.9, C33.15, C33.17.

Всяка икономическа дейност от тази категория е спомагаща дейност в съответствие с член 10, параграф 1, буква и) от Регламент (ЕС) 2020/852, когато отговаря на техническите критерии за проверка, установени в настоящия раздел.

Технически критерии за проверка

Съществен принос за смекчаването на изменението на климата При икономическата дейност се произвежда, ремонтира, поддържа, модернизира (74) или усъвършенства или се сменя предназначението на: а) влакове и пътнически вагони с нулеви преки емисии на отработил CO2; б) влакове и пътнически вагони с нулеви преки емисии на отработил CO2, когато се движат по железопътни линии с необходимата инфраструктура и използват конвенционални двигатели, ако липсва такава инфраструктура (двумодален режим); в) средства за градски, крайградски и автомобилен превоз на пътници, като преките емисии на отработил CO2 на превозното средство са нулеви; г) до 31 декември 2025 г. – превозните средства, спадащи към категориите M2 и M3 (75), които са с тип на каросерията, класифициран като „СА“ (едноетажно превозно средство), „СВ“ (двуетажно превозно средство), „СС“ (съчленено едноетажно превозно средство) или „СD“ (съчленено двуетажно превозно средство) (76) и които отговарят на най-новия стандарт ЕВРО VI, т.е. едновременно на изискванията на Регламент (ЕО) № 595/2009 на Европейския парламент и на Съвета (77) и – от влизането в сила на измененията на посочения регламент – на съответните актове за изменение, дори преди започването на прилагането им, и на последния етап от стандарта ЕВРО VI, изложен в таблица 1 от допълнение 9 към приложение I към Регламент (ЕС) № 582/2011 на Комисията (78), когато разпоредбите за този етап са влезли в сила, но прилагането им все още не е започнало за този тип превозно средство (79). Когато такъв стандарт няма, преките емисии на СО2 на превозното средство са равни на нула; д) средства за лична мобилност, задвижвани от физическата дейност на потребителя, от мотор с нулеви емисии или от комбинация от мотор с нулеви емисии и физическа дейност; е) превозни средства от категории M1 и N1, класифицирани като леки (лекотоварни) превозни средства (80), със: i) до 31 декември 2025 г.: специфични емисии на CO2 съгласно член 3, параграф 1, буква з) от Регламент (ЕС) 2019/631 на Европейския парламент и на Съвета (81), под 50 g CO2/km (леки превозни средства с ниски и нулеви емисии); ii) от 1 януари 2026 г.: специфични емисии на CO2 съгласно член 3, параграф 1, буква з) от Регламент (ЕС) 2019/631, които са нулеви; ж) превозни средства от категория L (82) с емисии на отработил CO2 равни на 0 g CO2e/km, изчислени в съответствие с процедурата за изпитване на емисии, определена в Регламент (ЕС) № 168/2013 на Европейския парламент и на Съвета (83); з) превозни средства от категории N2 и N3 и превозни средства от категория N1, класифицирани като тежкотоварни превозни средства, които не са предназначени за транспорт на изкопаеми горива, с технически допустима максимална маса с товар до 7,5 тона, които са „тежкотоварни превозни средства с нулеви емисии“ съгласно определението по член 3, точка 11 от Регламент (ЕС) 2019/1242 на Европейския парламент и на Съвета (84); и) превозни средства от категории N2 и N3, които не са предназначени за транспорт на изкопаеми горива, с технически допустима максимална маса с товар над 7,5 тона, които са „тежкотоварни превозни средства с нулеви емисии“ съгласно определението по член 3, точка 11 от Регламент (ЕС) 2019/1242, или „тежкотоварни превозни средства с ниски емисии“ съгласно определението по член 3, точка 12 от посочения регламент; й) плавателни съдове за превоз на пътници по вътрешни водни пътища, които: i) имат нулеви преки емисии на (отработил) CO2; ii) до 31 декември 2025 г. – представляват хибридни плавателни съдове и плавателни съдове, работещи с два вида горива, използващи за обичайната си работа най-малко 50 % от енергията си от гориво с нулеви преки емисии на (отработил) CO2 или електричество от зареждане; к) плавателни съдове за превоз на товари по вътрешни водни пътища, които не са предназначени за транспорт на изкопаеми горива, които: i) имат нулеви преки емисии на (отработил) CO2; ii) до 31 декември 2025 г. – имат преки емисии на (отработил) CO2 на тонкилометър (g CO2/tkm), изчислени (или приблизително оценени, когато става въпрос за нови плавателни съдове) чрез работния показател за енергийна ефективност (85), с 50 % по-ниски от средната референтна стойност за емисиите на CO2, определена за тежкотоварните превозни средства (подгрупа превозни средства 5-LH) в съответствие с член 11 от Регламент (ЕС) 2019/1242; л) плавателни съдове за морски и крайбрежен товарен транспорт, плавателни съдове за пристанищни дейности и спомагателни дейности, които не са предназначени за транспорт на изкопаеми горива, които: i) имат нулеви преки емисии на (отработил) CO2; ii) до 31 декември 2025 г. – представляват хибридни плавателни съдове и плавателни съдове, работещи с два вида горива, които за обичайната си работа в морето и пристанищата получават най-малко 25 % от енергията си от гориво с нулеви преки емисии на (отработил) CO2 или електричество от зареждане; iii) до 31 декември 2025 г. и само когато може да бъде доказано, че плавателните съдове се използват изключително за експлоатация на крайбрежни и морски линии на къси разстояния с цел спомагане за прехвърлянето на товари към друг вид транспорт, които понастоящем се превозват до морето по суша – плавателните съдове имат преки емисии на (отработил) CO2, изчислени чрез проектния индекс за енергийна ефективност (EEDI) на Международната морска организация (ИМО) (86), с 50 % по-ниски от средната референтна стойност за емисиите на CO2, определена за тежкотоварните превозни средства (подгрупа превозни средства 5-LH) в съответствие с член 11 от Регламент (ЕС) 2019/1242; iv) до 31 декември 2025 г. – плавателните съдове са постигнали стойност на проектния индекс за енергийна ефективност (EEDI) с 10 % под изискванията за този индекс, приложими към 1 април 2022 г. (87), ако плавателните съдове могат да работят с горива с нулеви преки емисии на (отработил) CO2 или с горива от възобновяеми източници (88); м) морски и крайбрежни плавателни съдове за превоз на пътници, които не са предназначени за превоз на изкопаеми горива и които: i) имат нулеви преки емисии на (отработил) CO2; ii) до 31 декември 2025 г. – хибридните плавателни съдове и плавателните съдове, работещи с два вида горива, за обичайната си работа в морето и пристанищата получават най-малко 25 % от енергията си от гориво с нулеви преки емисии на (отработил) CO2 или електричество от зареждане; iii) до 31 декември 2025 г. – плавателните съдове са постигнали стойност на проектния индекс за енергийна ефективност (EEDI) с 10 % под изискванията за този индекс, приложими към 1 април 2022 г., ако плавателните съдове могат да работят с горива с нулеви преки емисии на (отработил) CO2 или с горива от възобновяеми източници (89); Ненанасяне на значителни вреди (НЗВ) 2) Адаптиране към изменението на климата Дейността отговаря на критериите, установени в допълнение А към настоящото приложение. 3) Устойчиво използване и опазване на водните и морските ресурси Дейността отговаря на критериите, установени в допълнение Б към настоящото приложение. 4) Преход към кръгова икономика При дейността се оценява наличието на техники, поддържащи посочените по-долу елементи, и когато това е осъществимо, те се възприемат: а) повторна употреба и използване на вторични суровини и повторно употребявани компоненти в произвежданите продукти; б) проектиране с цел висока издръжливост, пригодност за рециклиране, лесно разглобяване и приспособимост на произвежданите продукти; в) управление на отпадъците, при което в производствения процес се отдава предимство на рециклирането пред обезвреждането; г) информация за пораждащите безпокойство вещества през целия жизнен цикъл на произвежданите продукти и проследимост на тези вещества. 5) Предотвратяване и контрол на замърсяването Дейността отговаря на критериите, установени в допълнение В към настоящото приложение. В съответните случаи превозните средста не съдържат олово, живак, хексавалентен хром и кадмий, съобразно с Директива 2000/53/ЕО на Европейския парламент и на Съвета (90). 6) Опазване и възстановяване на биологичното разнообразие и екосистемите Дейността отговаря на критериите, установени в допълнение Г към настоящото приложение.

3.4. Производство на акумулаторни батерии

Описание на дейността

Производство на презаредими (акумулаторни) батерии, батерийни (акумулаторни) блокове и акумулатори за транспорта и за стационарно и извънмрежово съхранение на енергия и други промишлени приложения. Производство на съответните компоненти (активната маса на батериите, електрохимичните елементи на батериите, обвивките на батериите и кутиите на акумулаторите, електронните компоненти).

Рециклиране на излезли от употреба батерии.

Икономическите дейности от тази категория може да се отнесат към кодове С27.2 и E38.32 по NACE — статистическата класификация на икономическите дейности, установена с Регламент (ЕО) № 1893/2006.

Всяка икономическа дейност от тази категория е спомагаща дейност в съответствие с член 10, параграф 1, буква и) от Регламент (ЕС) 2020/852, когато отговаря на техническите критерии за проверка, установени в настоящия раздел.

Технически критерии за проверка

Съществен принос за смекчаването на изменението на климата При икономическата дейност се произвеждат презаредими (акумулаторни) батерии, батерийни (акумулаторни) блокове и акумулатори (и съответните им компоненти), в т.ч. от вторични суровини, което води до съществено намаление на емисиите на парникови газове в транспорта и при стационарното и извънмрежовото съхранение на енергия и други промишлени приложения. При икономическата дейност се рециклират излезли от употреба батерии. Ненанасяне на значителни вреди (НЗВ) 2) Адаптиране към изменението на климата Дейността отговаря на критериите, установени в допълнение А към настоящото приложение. 3) Устойчиво използване и опазване на водните и морските ресурси Дейността отговаря на критериите, установени в допълнение Б към настоящото приложение. 4) Преход към кръгова икономика При производството на нови батерии, компененти и материали в рамките на дейността се оценява наличието на техники, поддържащи посочените по-долу елементи, и когато това е осъществимо, те се възприемат: а) повторна употреба и използване на вторични суровини и повторно употребявани компоненти в произвежданите продукти; б) проектиране с цел висока издръжливост, пригодност за рециклиране, лесно разглобяване и приспособимост на произвежданите продукти; в) информация за пораждащите безпокойство вещества през целия жизнен цикъл на произвежданите продукти и проследимост на тези вещества. Процесите на рециклиране отговарят на условията по член 12 от Директива 2006/66/ЕО на Европейския парламент и на Съвета (91), и в част Б от приложение III към посочената директива, в т.ч. използването на най-новите относими най-добри налични техники, постигането на показателите за ефективност, определени за оловно-киселинните батерии, никелово-кадмиевите батерии и батериите с друг химичен състав. С тези процеси рециклирането на съдържащия се метал се обезпечава във възможно най-високата степен, която е технически осъществима при избягване на прекомерни разходи. В съответните случаи съоръженията, в които се извършва рециклирането, отговарят на изискванията на Директива 2010/75/ЕС на Европейския парламент и на Съвета (92). 5) Предотвратяване и контрол на замърсяването Дейността отговаря на критериите, установени в допълнение В към настоящото приложение. Батериите отговарят на приложимите правила за устойчивост във връзка с пускането на батерии на пазара в Съюза, в т.ч. ограниченията за употребата на опасни вещества в батериите, вкл. Регламент (ЕО) № 1907/2006 на Европейския парламент и на Съвета (93) и Директива 2006/66/ЕО. 6) Опазване и възстановяване на биологичното разнообразие и екосистемите Дейността отговаря на критериите, установени в допълнение Г към настоящото приложение.

3.5. Производство на оборудване за енергийна ефективност за сгради

Описание на дейността

Производство на оборудване за енергийна ефективност за сгради.

Икономическите дейности от тази категория може да бъдат отнесени към множество кодове по NACE — статистическата класификация на икономическите дейности, установена с Регламент (ЕО) № 1893/2006, а именно кодове C16.23, C23.11, C23.20, C23.31, C23.32, C23.43, C.23.61, C25.11, C25.12, C25.21, C25.29, C25.93, C27.31, C27.32, C27.33, C27.40, C27.51, C28.11, C28.12, C28.13, C28.14.

Всяка икономическа дейност от тази категория е спомагаща дейност в съответствие с член 10, параграф 1, буква и) от Регламент (ЕС) 2020/852, когато отговаря на техническите критерии за проверка, установени в настоящия раздел.

Технически критерии за проверка

Съществен принос за смекчаването на изменението на клима